Ján Demikát

JUDr. Ján Demikát (* 16. júl 1951, Spišské Vlachy) je bývalý vysokopostavený príslušník ŠtB, predseda Národnej alternatívy Slovenska a bývalý kandidát na prezidenta Slovenskej republiky.

Ján Demikát absolvoval Právnickú fakultu Karlovej univerzity v Prahe a do roku 1986 pracoval v Štátnej bezpečnosti (ŠtB). V decembri 1989 ho zvolili za predsedu Ústrednej kontrolnej a revíznej komisie Ústredného výboru Komunistickej strany Slovenska (ÚKRK ÚV KSS). V súčasnosti je súkromným podnikateľom. Bol predsedom zaniknutej Národnej alternatívy Slovenska (NaAS). V roku 1999 kandidoval vo voľbách na prezidenta. Do prezidentskej kampane ho nominovali NaAS, Jednotná strana pracujúcich (JSP) a Strana národného porozumenia (SNP). Vo voľbách získal 4 537 hlasov a 0,15%.

 Referencie 

Kategória:Slovenskí politici
Kategória:Kandidáti na prezidenta Slovenskej republiky (1999)
Kategória:Osobnosti zo Spišských Vlách
Kategória:Absolventi Právnickej fakulty Karlovej univerzity